Diari Oficial de la Generalitat Valenciana


Sumari del DOGV 2912, del 20-01-1997 (1997/870440)

RESOLUCIÓ de 7 de novembre de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació Internacional Mediterrània.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2912

Data del DOGV
:   20-01-1997

Secció del DOGV
:   ALTRES DISPOSICIONS

Número del document
:   1997/870440


Data del document
:   07-11-1996

Organisme emissor
:   Conselleria de Presidència

Tipus de document
:   Resolució

RESOLUCIÓ de 7 de novembre de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundació Internacional Mediterrània.
  
Vist l'expedient incoat, en data 26 de juliol de 1996, amb número de registre 48.842, per la Sra. Maria Dolores Picó Causera, com a apoderada de la Fundació Internacional Mediterrània, basant-se en els següents
  
  
Fets
  
  
Primer
  
Que per escriptura de data 23 de maig de 1996, atorgada davant el notari de l'Il·lustre Col·legi de València, Sr. Rafael Gómez-Ferrer Sapiña, amb el número de protocol 2706, compareixen el Sr. Saeed Abdulla Salman i el Dr. Sameer Qasim Fakhroo, i manifesten en aquest acte la voluntat de constituir la denominada Fundació Internacional Mediterrània.
  
  
Segon
  
Que en l'esmentada escriptura de constitució de la Fundació Internacional Mediterrània van ser detectats pel Registre de Fundacions determinats errors, que han estat esmenats per la Sra. Mª Dolores Picó Causera i la Sra. Cristina Pérez Guillot, mancomunadament en representació del Dr. Saeed Abdulla Salman i del Dr. Sameer Qasim Fakhroo, i amb poder suficient, per a esmenar-los, atorgats pels fundadors en l'atorgament setè de l'escriptura de constitució, mitjançant nova escriptura pública autoritzada pel notari de l'Il·lustre Col·legi de València, Sr. Rafael Gómez Ferrer Sapiña, en data 5 de setembre de 1996, i número 4.303 de protocol.
  
  
  
Tercer
  
Segons l'article 5 dels Estatuts són fins de la fundació: promoure, desenvolupar i protegir tota classe d'estudis, investigacions, publicacions i activitats que tinguen relació amb la formació acadèmica i de negocis, interculturals i tecnològics, de salut i del medi ambient, tot això destinat al foment del desenvolupament social dels països subdesenvolupats o en vies de desenvolupament, donant prioritat inicial a la regió àrab i ampliant-se gradualment; concedir subvencions i ajudes per al desenvolupament de tota classe d'activitats i manifestacions acadèmiques, científiques, tecnològiques, culturals i de temps lliure; promoure i desenvolupar tota classe d'activitats i manifestacions científiques, acadèmiques i culturals; la relació institucional amb els ens públics i privats que tinguen entre els seus fins algun o alguns que guarden relació directa o indirecta amb els fins de la fundació; ser interlocutora davant les administracions públiques en les matèries indicades; la promoció, assessorament i, fins i tot, la realització de projectes que tinguen relació amb l'ensenyament acadèmic; la investigació científica, de salut i de medi ambient; la promoció d'activitats econòmiques que siguen capaces de rendibilitzar socialment i econòmicament les actuacions que es duguen a terme en compliment dels objectius fundacionals. Tot això sense tenir caràcter limitatiu, i s'estén l'objecte fundacional a tot allò que directament o indirectament estiga relacionat amb allò abans expressat.
  
Segons allò disposat en l'article 7 dels Estatuts, els beneficiaris de les activitats de la fundació són:
  
a) Aquelles persones jurídiques que no tenen ànim de lucre entre les finalitats de les quals estiga alguna que tinga relació directa o indirecta amb els fins fundacionals a judici del patronat.
  
b) Aquelles persones físiques o jurídiques que despleguen o vulguen desplegar qualsevol activitat que tinga relació directa o indirecta amb els fins fundacionals a judici del patronat.
  
Segons l'article 8 dels Estatuts ningú, ni individualment ni col·lectivament, no podrà al·legar davant la fundació o els seus òrgans de govern dret al gaudi dels beneficis que concedesca, ni imposar la seua atribució a determinades persones. Serà, per tant, el Patronat, qui atorgarà els beneficis que concedesca a les persones que, reunint els requisits corresponents de l'article anterior, s'estime que els mereixen i, amb aquesta finalitat, actuarà amb criteris d'imparcialitat i no discriminació, amb l'elaboració de les normes o regles que siguen pertinents.
  
  
Quart
  
La dotació inicial de la fundació, segons consta en l'apartat segon de la carta fundacional està constituïda per la xifra d'un milió cinc-centes mil pessetes (1.500.000 PTA), que s'aporten de la forma següent: un milió cent vint-i-cinc mil pessetes (1.125.000 PTA), aportades pel Sr. Saeed Abdullah Salman i la resta de l'esmentat capital tres-centes setanta-cinc mil pessetes (375.000 PTA), aportat pel Sr. Sameer Qasim Fakhroo o.
  
Tot això acreditat mitjançant sengles certificats d'ingrés en l'Àrab Banc PLC, sucursal de València, a nom de la Fundació Internacional Mediterrània, la còpia dels quals s'incorpora a l'escriptura fundacional.
  
  
Cinquè
  
D'acord amb allò previst en l'atorgament tercer de l'acta fundacional i el capítol III dels estatuts fundacionals, el govern, l'administració i representació de la fundació correspon a un nombre de patrons no inferior a tres. El Patronat elegirà, si s'escau, un president, un vicepresident i un secretari.
  
  
El Patronat fundacional queda compost per les persones següents:
  
Dr. Saeed Abdulla Salman, Dr. Sameer Qasim Fakhroo, Sr. Ahmed Saeed Salman i Sr. Thamer Saeed Salman.
  
També, segons escriptura d'elevació a públics d'acords socials, atorgada pel Sr. Saeed Abdulla Salman i el Sr. Sameer Qasim Fakhroo, davant el Sr. Javier Navarro Izquierdo,
  
en data 1 de juliol de 1996 i amb número de protocol 94, el dia 19 de juny de 1996, tots els patrons de la fundació adoptaren entre d'altres, l'acord següent:
  
  
"1. Nomenament de càrrecs dins del Patronat
  
Els patrons acorden per unanimitat el nomenament de càrrec dins del seu si, designats:
  
President, Sr. Saeed Abdulla Salman; vicepresident i secretari, el Sr. Sameer Qasim Fakhroo; vocal, el Sr. Ahmed Saeed Salman, i vocal el Sr. Thamer Saeed Salman".
  
Els patrons nomenats accepten els seus càrrecs en l'esmentada escriptura i en document privat amb firma legitimada com cal pel notari i per l'ambaixador d'Espanya a Abu Dhabi, documents tots aquests que hi ha en l'expedient a què es remet per a major detall i evitar reiteracions innecessàries.
  
  
Sisè
  
Segons l'esmentada escriptura pública d'elevació a públics d'acords socials, es van adoptar per unanimitat els acords següents:
  
  
"2. Delegació de facultats
  
Els patrons acorden per unanimitat delegar el Sr. Saeed Abdulla Salman i el Sr. Sameer Qasim Fakhroo, indistintament, per a les facultats del Patronat, llevat les indelegables d'acord amb la llei i els estatuts de la fundació.
  
3. Apoderament especial
  
Els patrons acorden per unanimitat apoderar el Sr. Enrique García Romero, major d'edat, economista, veí de València, perquè, en nom de la fundació, exercesca les facultats següents:
  
  
Donar a la Fundació d'alta en impostos; sol·licitar i retirar de l'oficina tributària corresponent el CIF de la fundació; donar d'alta a la fundació en el cens d'activitats; presentar declaracions tributàries; sol·licitar la legalització de llibres necessaris per a la fundació; dipositar en els corresponents registres els comptes anuals; sol·licitar la legalització dels assentaments i anotacions comptables a què fa referència l'article 27 del Codi de Comerç, i fer les rectificacions necessàries de tot això davant els organismes o oficines corresponents.
  
4. Facultar la Sra. Maria Dolores Picó Causera, major d'edat, advocada, amb domicili professional a València perquè, d'ara endavant, puga elevar a públics els acords pertinents i sol·licitar la inscripció d'aquests en el Registre de Fundacions".
  
La resta de l'articulat estatutari regula totes les qüestions previstes legalment en matèria de fundacions.
  
  
Fonaments jurídics
  
  
Primer
  
La Constitució recull, en el títol I, capítol II, secció II, article 34, el dret de fundació per a finalitats d'interès general.
  
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.
  
  
Tercer
  
Examinades les finalitats de la fundació , la dotació i també les aportacions efectivament realitzades, aquestes es consideren d'interès general i la dotació inicialment suficient per a la inscripció, d'acord amb allò establert en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
  
Quart
  
La carta fundacional i els estatuts continguts en l'escriptura pública de 23 de maig de 1996, esmenada per l'escriptura pública de 5 de setembre de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte l'objectiu que pretén segons l'article 5 dels seus estatuts.
  
  
Cinquè
  
S'han complit els requisits i les exigències previstos en l'article 14 de l'esmentada Llei 30/94 per a les delegacions i apoderaments.
  
  
  
Sisè
  
L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, de desplegament del Decret esmentat en primer lloc.
  
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de competència estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici de les activitats del Registre i Protectorat de Fundacions únics de la Comunitat Valenciana, i la resta de normativa de pertinent aplicació, resolc:
  
  
Primer
  
Inscriure com a fundació la denominada Fundació Internacional Mediterrània al Registre de Fundacions de la Comunitat Valenciana, amb el número 261 (V) i domicili a València, Universitat Politècnica, c/ camí de Vera, s/n, i classificar-la com a cultural de promoció.
  
  
Segon
  
Aprovar els estatuts pels quals ha de regir-se la fundació, elevats a escriptura pública davant el notari de València, Sr. Rafael Gómez-Ferrrer Sapiña, en data 23 de maig de 1996 i número 2706 de protocol, esmenats per l'escriptura pública de data 5 de setembre de 1996 i número 4303 de protocol, autoritzada pel mateix notari.
  
  
  
Tercer
  
Aprovar el nomenament del primer Patronat segons figura en l'antecedent cinquè d'aquesta resolució.
  
  
Quart
  
Inscriure en el Registre de Fundacions la delegació de facultats i els apoderaments descrits en el fet sisè d'aquesta resolució.
  
  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 7 de novembre de 1996.- El director general de Justícia: Eloy Velasco Núñez.